ISA, POEG JA PÜHA VAIM
TODD WHITE KRISTUS KUI ELUVIIS
Kes on Püha Vaim ja milleks Teda tarvis on?
Ilma Püha Vaimuta on me Piibel kui suletud;
kui kinni pitseeritud raamat.
Ja ilma Püha Vaimuta ei saa sa Piiblist kunagi aru.
Nii et isegi, kui sa oled pastor...
Tänapäeval on muide palju pastoreid, kes väidavad täie tulidusega,
et Püha Vaim pole tänase päeva teema.
Ma isegi ei tea, kuidas saab midagi sellist väita?
See on täiesti hullumeelne!
Kolmainsus ei koosne Isast Jumalast, Pojast Jumalast ja Piiblist.
See koosneb Isast Jumalast, Pojast Jumalast ja Pühast Vaimust.
Kolmainsus kätkeb endas neid kolme.
Jeesus elas siin maa peal olles kui inimese ja mitte kui Jumalana.
Kui ma nüüd sellest õigesti aru saan,
siis Jumal sõlmis läbi Moosese inimeste ja enda vahel lepingu.
Ta ütles: "Kuna te olete valinud ühe mehe esindama end,
siis ma tahan omada suhet teiega."
Siinai mägi kõikus sel hetkel ja lõi välku ning müristas.
Inimesed olid kabuhirmus, öeldes Moosesele:
"Räägi parem sina Jumalaga ja me kuulame siis sind.
Me ei taha ise kuulda Jumalalt, sest see hävitab meid."
Mooses aga ütles: "Kuulge, jumalakartus on üks imeline asi!
Me vajame seda!"
Rahvas aga ütles: "Ei, ei! Mine ikka sina räägi!"
Nii et nad valisid Moosese minema esindama neid Jumala ees,
kes said ka need käsud Jumalalt.
Käsud aga tõid kaasa hukkamõistu.
Piiblis on öeldud, et hukkamõist ja käsuseadus tulid läbi Moosese.
Meile aga on kingitud õigsus.
Ilma Püha Vaimuta pole aga võimalik õigsust mõista.
Jeesus sündis neitsi Maarjast,
kellele ingel Gaabriel seda ette kuulutas.
Ingel ütles, et talle peab pandama nimeks Jeesus.
Maarja ütles: "Oota nüüd! Ma pole kunagi mehega maganud!"
Aga ingel vastas: "Polegi tarvis, sest Püha Vaim tuleb su üle."
Ehk siis Püha Vaim oli see, kes viljastas Maarja.
Maarja on meile kui eeskujuks ühest asjast, kui me vaid seda näeks.
Maarja oli otsekui rase veel ka siis, kui Jeesus oli juba 30-aastane,
sest ta teadis, et Jeesus on Kristus.
Maarja on olnud ainus inimene, kes on jäänud lapseootele Jumalast.
Seetõttu teadis Maarja täpselt, et Jeesus on see, kes pidi tulema
ja teda poleks olnud võimalik mingi valemiga ümber rääkida.
Ta tõi ilmale Jumala Poja.
Kuid temast ei peegeldunud ühtki imet ega Tema kuninglikku staatust.
Mitte midagi!
Ta hoopis alandas end ja sai teiste teenijaks.
Tulen mõne hetke pärast tagasi selle mõtte juurde,
et Maarja oli kui endiselt rase Jeesuse 30-aastane olles.
Kuid Jeesus pidi sündima siia ilma inimesena,
et viia täide see leping kui inimesena.
Jumal andis Moosesele oma käsud, öeldes:
"Need on mu standardid, sest ma olen püha.
Kui peate neist kinni ega riku ühtegi neist käskudest,
siis olen mina teie Jumal ja teie minu rahvas
ning see arvatakse teile õiguseks."
Inimene sai olla õige Jumala ees vaid siis,
kui ta täitis 613 reeglit ja 10 käsku.
Täitis täpselt ja ühtegi vahele jätmata.
Inimesed maadlesid sellega tuhandeid aastaid,
sest seal polnud vähimatki varianti, et nad oleks suutnud neid kõiki täita.
Sest Jumala silmis oli see nii,
et kui eksisid ühe seaduse vastu, olid eksinud nende kõigi vastu.
Jaakobuse 2:10 kinnitab seda.
Sa võisid ju olla täiuslik ühes, teises ja kolmandas asjas,
aga kui neljandaga puusse panid, olid kõik su püüded vastu taevast.
Nii et see oli täielik jama kasvada üles nii,
kuna sa ei suutnud neid käske täita ja olid seetõttu pideva hukkamõistu all
Nii et Jeesus sündis neitsi Maarjast
ja Ta sündis kui inimese ning mitte Jumalana.
Ta oli küll Jumala Poeg,
aga Ta pidi oma missiooni saatma täide inimesena,
et saada korda inimeste suhe Jumalaga.
Sest Jumal oli sõlminud lepingu ja me tuleme selle juurde hetke pärast
Nii et meil on Jeesus, kes kasvas suureks,
kuid kelle lapsepõlve kohta teame vaid ühte lugu,
kui Ta 12-aastaselt oma vanemate käes kaduma läks.
Või kellest Ta Jeruusalemma maha jäi.
Vanemad läksid Jeruusalemma tagasi
leides Jeesuse templist, kus Ta kuulutas Jumala sõna
ja vastas küsimustele ning esitas neid.
Religioossed juhid olid täiega närvis, kuna sel lapsel oli tohutu tarkus.
"Kust küll see poiss kõiki neid asju võtab?"
"See on ju hämmastav!"
Maarja aga ütles Jeesusele:
"Mida sa küll teed?
Kas sa ei tea, et olime mures su pärast?"
Ja Jeesus vastas: "Kas te siis ei tea, et ma ajan oma Isa asja?"
Nii et Ta ajas küll oma Isa asja,
aga samas ei saatnud veel korda mingeid imesid.
Jeesus kasvas tarkuses, pikkuses ja armus Jumala ja inimeste juures.
Ehk siis Jeesus, kes oli täiuslik, kasvas nii tarkuses kui pikkuses
nii Jumala kui inimeste ees.
Sellest ma saan aru, et inimeste ees.
Kuid hoolimata sellest, et Jeesus oli täiuslik,
pidi Ta kasvama ka tarkuses ja pikkuses Jumala ees.
Nii et Jeesus tegi seda,
elades oma 30 aastat ilma ühtki pattu tegemata.
Selleks, et olla õige Jumala ees, pidi täitma igat käsku ja seadust,
eksimata ühegi vastu neist.
Jeesus kuuletus 30 aasta jooksul neile kõigile.
30-aastaselt läks aga alla Jordani jõe äärde,
kus Ristija Johannes ristis inimesi.
Johannes oli seal selleks, et sillutada teed Issandale.
Et valmistada täis "mänguruum" Jeesuse jaoks;
valmistada teed Issandale.
Ta oli hääl, mis hüüdis kõrbes.
Johannes ristis inimesi, kes olid parandanud meelt
ja Jeesus läks ning palus, et ka Tema võiks saada ristitud.
Johannes ütles: "Mis mõttes Sa tuled minu juurde?
Hoopis mina vajaks, et Sina ristiksid mind."
Jeesus ütles: "See on vajalik selleks, et õigus saaks täide viidud."
See tähendab seda, et seadus saaks täidetud.
Jeesus oli 30-aastane
ja juudi kultuuris tähendas see vanus seda,
et sa pärisid automaatselt kõik, mis su isale kuulus.
Kui Jeesus ütles, et Tema ja Isa on üks,
siis see tähendas ka seda,
et kõik, mis oli Isa oma, oli ka Tema oma ja vastupidi.
Ta oleks selle väite pärast maha löödud.
Aga tol päeval sai Ta seal Jordani jões ristitud.
Kui Ta vee alla läks ja sealt jälle üles tõusis,
avanes taevas Ta kohal, sest Ta oli viinud täide kogu seaduse.
Sest käsu täitmise ja kuuletumise teema oli ka see,
et kui sa kuuletusid seadusele ja sind arvati õigeks,
avas Jumal oma taevad ja lasi vihma sadada.
Nii et tol päeval avanes ka taevas, aga seda vaid Jeesusele.
Sellest päevast alates tuli Püha Vaim Jeesuse peale,
hingas Ta üle ja jäi Ta üle.
Seejärel läks Jeesus kõrbe, kogedes seal 40 päeva kiusatusi.
Siis aga tuli sealt välja - Püha Vaimu võidmises ja väes
ning käis mööda ilma ringi, tegi head ja vabastas vaevatud inimesi.
Ta teenistus algas alates päevast, mil Ta sealt kõrbest välja tuli.
Tervenemised said alguse ja kogu aktsioon läks lahti!
Kas ilma Püha Vaimuta on võimalik uskuda ja teha imesid?
Jeesus ei teinud ühtki imet enne Püha Vaimu tulekut.
Ja kui ka Püha Vaim oli tulnud, ütles Jeesus,
et Ta ei tee midagi omapäi, vaid seda, mida näeb Isa ees tegevat.
Nii et Jeesus ütles, et Ta ei saa teha absoluutselt mitte midagi iseeneses.
Kõik, mida Ta tegi, oli vaid tänu Isale.
Kuidas aga Isa neid asju tegi? Läbi Püha Vaimu.
Mitte Jeesus polnud see, kes saatis korda kõiki imesid,
vaid Isa, kes tegi seda Tema kaudu.
Jeesus ütles Johannese 10:25,
et kui ka rahvas ei usu Teda Tema sõnade tõttu,
võiks nad Teda uskuda vähemalt Tema tegude tõttu,
sest Isa, kes elab Tema sees, teeb seda kõike.
Kuidas aga Isa elas Jeesuse sees? Püha Vaimu kaudu.
Jeesus elas oma elu,
kuniks Ta 3,5 aastat hiljem Kolgatal risti löödi.
Ta ütles: "See on lõpetatud!" ja heitis hinge.
Jeesus maksis hinna meie eest, et me võiks olla õiged Jumala ees.
Kui Jeesus risti löödi,
ei surnud Ta vaid minu eest, aga otsekui mina.
Ehk siis, kui ma lähen Jeesuse ette ja usun Tema ristitöösse.
Sellesse, et Ta suri seal ristil ja tõusis surnuist.
Ta löödi risti minu üleastumiste pärast,
kuid Ta tõusis surnuist minu õigeks mõistmiseks.
Ristisurm minu üleastumiste eest oli kui löök Saatanale näkku
ja surnuist tõusmine minu õigeks mõistmiseks kui nokaut,
mis kõrvaldas Saatana lõplikult mängust.
Jeesus maksis hinna, et me võiks saada õigeks Jumala ees.
Ta läks alla põrgu, maa kõige sügavamasse põue,
olles seal 3 päeva,
makstes sellega kogu inimkonna pattude eest.
Kuid 3-ndal päeval haaras Ta põrgu, haua ja surmavalla võtmed
ning tõusis sealt üles.
Ja peagi muutus kõik.
Kuid enne seda veel nägi Jeesus Maarjat oma haua juures
ja Ta hüüdis: "Maarja!"
Maarja vastas: "Rabbuuni!" ja teadis, et tegu on Jeesusega.
Jeesus ütles: "Mine ütle jüngritele,
et ma lähen enda ja teie Jumala juurde.
Oma Isa ja teie Isa juurde.
Täna saab Jumalast ka teie Isa ja teie Jumal
nagu Ta on seda minu oma."
Te juba teate, mis edasi sai. Lihtsalt hämmastav!
Jüngrid olid peitnud end ühte paika, täiega hirmul ja endast väljas.
"Appikene, haud on tühi ja Jeesus kadunud! Mida küll teha?"
Kuniks korraga Jeesus astus läbi seina nende sekka.
See pidi olema küll hirmuäratav.
Ta vaatas jüngritele otsa, hingas nende üle ja ütles:
"Võtke vastu Püha Vaim."
Ta ütles enne veel:
"Rahu teile!
Nõnda nagu Isa on läkitanud minu, nõnda saadan ka mina teid.”
Ja siis Ta hingas nende üle ning nad said Püha Vaimu.
See tähendas uuestisünni kogemust jüngrite jaoks,
kui Püha Vaim tuli nende sisse.
Nende vaim sündis uuesti.
40 päeva jooksul peale oma surma käis Jeesus neid pidevalt vaatamas,
kuulutades kuningriigi evangeeliumi.
Viimane kord, kui Ta neid külastas, küsis Peetrus:
"Kas Sa nüüd taastad Iisraeli kuningriigi?"
Jeesus ütles, et see pole nende asi teada ajastuid ja aegu,
vaid nad peavad minema ja ootama Isa tõotuse täitumist,
et olla seejärel Tema tunnistajad kuni maailma otsani.
Nii et Ta ütles neile,
et nad peavad ootama Isa tõotuse täitumist
ja alles siis saavad olla Tema tunnistajad.
Tunnistamisel ja tunnistajaks olemisel on vahe sees.
Tunnistamine on kui töö.
"Hooh, ma pean tunnistama! See on ju mu töö!"
See pole hea.
Kui sa aga oled tunnistaja, siis selles peitub elu.
Selles peitub see, mida tähendab olla kristlane.
Selleks aga, et olla tunnistaja,
peab sul olema sama varustus, mis jüngritel.
Nii et kui keegi tuleb Jeesuse juurde ja sünnib vaimselt uuesti,
öeldes "jah" Jumalale ja pidades seda kõike väga vingeks,
siis sellele järgneb Püha Vaimuga ristimine.
See on see, kus kõik muutub ja loksub paika.
See on see, mis tänasel teenistusel juhtus.
See oli võimas!
Näha, kuidas Jumal tuleb, puudutab ja elud saavad muudetud -
see on lihtsalt nii võimas ja vinge!
Et siis - Jeesus käskis jüngritel oodata
ja nad tegid seda 10 päeva ülemises toas.
Täna aga on nelipüha päev ehk siis päev, mil see kõik juhtus.
Ja kuna hetkel on ka päev, on õues veel valge,
kuigi tundub, et teil on koguaeg valge.
Jüngrid ootasid 10 päeva,
kuniks siis 50-ndal päeval, nelipüha päeval,
langes Püha Vaim tulekeeltena nende üle
ja kõik said oma palvekeele.
See hirmunud Peetrus aga, kes oli eitanud Jeesust 3 korda
ja kes pidevalt astus oma ütlemistega ämbrisse,
sai samuti täidetud Püha Vaimuga,
nii et ta läks välja ja kuulutas Joeli raamatu täitumist.
Ta ütles: "See on nüüd see, mida prohvetid ette kuulutasid."
Ja siis ta ütles Jeesuse kohta:
"Te lõite Ta risti ja tapsite Ta!"
See lõikas rahvale südamesse
ja nad küsisid, mida nad tegema peavad?
"Ah, lihtsalt parandage meelt ja öelge, et te ei mõelnud seda nii."
Tegelikult pidid nad aga meelt parandama, uskuma
ja saama ristitud, et värskendusajad võiks tulla.
Ja korraga langes Püha Vaim ka kõigi nende inimeste üle
ning Rooma seisis tõelise probleemi ees,
sest korraga käis linnas ringi terve kari väikesi "Jeesuseid".
Nii et kui meil pole Püha Vaimu
ja sama varustust, mis Jeesusel või jüngritel oli, siis...
Mida Püha Vaim minu jaoks tähendab?
Kõike!
Sest ilma Temata pole meil midagi.
Jeesus ütles, et Ta sai teha kõike vaid tänu Jumalale,
kelles kõik asjad on võimalikud.
Võimalikud ka neile, kes usuvad.
Nii et Püha Vaim on kõik ja Ta on vaid ühe hüüde kaugusel.
Kui sul aga pole Teda, siis palu: "Püha Vaim, palun tule mu elu üle!"
Janune Tema järele ja Jumal teeb su vabaks.
Ta on vinge!
Tõlge: Anne-Ly Raukas